மருத்துவர்களிடம் ஆலோசனை நடத்திய பின்னர் செய்தியாளர்களிடம் பேசிய அவர், ’’தென்காசி அரசு மருத்துவமனையில் 30 பேர் டெங்கு பாதிப்பால் சிகிச்சைபெற்றுவருகின்றனர். தமிழகத்தில் டெங்கு பாதிப்பைத் தடுப்பதுகுறித்து பொதுமக்களுக்கு உரிய ஆலோசனைகளை வழங்கவும் விழிப்புஉணர்வை ஏற்படுத்தவும் தமிழக அரசு தவறிவிட்டது. தென்காசி மருத்துவமனையில், கடந்த 1987-ம் ஆண்டு எத்தனை மருத்துவர்கள் இருந்தார்களோ, அதே எண்ணிக்கையில்தான் தற்போதும் மருத்துவர்கள் இருக்கிறார்கள். 250 படுக்கை வசதிகள்கொண்ட இந்த மருத்துவமனையில், தற்போது 490 பேர் சிகிச்சைக்காக அனுமதிக்கப்பட்டிருக்கிறார்கள். இடவசதி இல்லாமல் நிறைய நோயாளிகள் தரையில் படுக்கவைக்கப்பட்டுள்ளனர்.